Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Valmiustila pysyy korkeana Juudeassa ja Samariassa sekä Israelissa, -
sillä terrori-iskujen määrä kasvaa.
Israel ja Libanon näyttävät päässeen viimeistelemään sopimusta -
maiden välisistä merirajoista.
Iranin korkein johtaja, ajatollah Ali Khamenei -
syyttää USA:ta ja Israelia Iranin laajoista mellakoista.
Valmiustila pysyy korkeana -
niin Länsirannan Juudeassa ja Samariassa kuin Israelissakin.
Puolustuslaitos on saanut kymmeniä tiedusteluvaroituksia terrori-iskuista,-
ja useita terrori-iskuja on tapahtunut Länsirannalla.
Raskaana oleva nainen sai lieviä vammoja Tekoassa lähellä Betlehemiä,
kun kiviä heitettiin kohti autoa, jossa hän matkusti.
Eilen illalla IDF-sotilas sai lieviä vammoja, -
kun terroristi ampui häntä jalkaan Shomron-prikaatin ylityspaikan lähellä.
IDF:n joukot vastasivat tuleen ja ryhtyivät ajamaan takaa terroristia.
Toisesta ampumaiskusta kerrottiin eilen aamulla.
Palestiinalainen asemies avasi tulen siviilibussia ja toista autoa kohti -
valtatiellä lähellä Nablusia. Auton kuljettaja sai lieviä vammoja.
Paikalle saapuneet IDF-joukot ryhtyivät ajamaan takaa terroristeja.
Eilisen ampumaiskut ovat vain pinta- raapaisu lukuisista terrori-iskuista, -
joita palestiinalaisislamistit tekevät Israelin siviilejä ja joukkoja vastaan.
Viime yönä ja tänä aamuna IDF, Shin Bet ja rajapoliisin erikoisyksiköt -
suorittivat terrorisimin vastaisia toimia monin paikoin Länsirannalla -
ja pidättivät 16 terrorismista epäiltyä henkilöä.
Operatiivisten toimien aikana -
kaksi terroristia yritti tietojen mukaan ajaa autollaan päin IDF-joukkoja, -
jotka vastasivat tulella ja neutralisoivat epäillyt.
Onneksi IDF:n joukoista kukaan ei loukkaantunut.
IDF:n operatiivinen divisioona vietti komennonvaihtoseremoniaa.
Divisioona vastaa IDF:n operatiivisesta toimien suunnittelusta kentällä.
Kenraalimajuri Oded Basiuk, joka komentaa operaatio-osastoa, korosti, -
että IDF tekee kaiken tarvittavan etsiäkseen käsiinsä jokaisen, -
joka terrorisoi israelilaissiviilejä ja -joukkoja.
Kohtaamme myös useita haasteita eri operatiivisissa piireissä.
Juudeassa ja Samariassa todistimme ampumaiskuja -
siviilejä ja alueella toimivia IDF-sotilaita vastaan.
Teemme yötä päivää ehkäiseviä toimia terrorismin kitkemiseksi.
Juudeassa ja Samariassa ei ole turvasatamia.
Kurotamme kaikkialle ja teemme kaiken tarvittavan.
Väistyvä IDF:n operatiivisen divisioonan komentaja, -
prikaatinkenraali Jaron Finkelman -
korosti tilaisuudessa IDF:n laajoja toimia terrorismia vastaan -
sekä lähellä että kaukana, -
mistä valtaosasta ulkomaalaiset ja israelilaiset eivät tiedä.
Näiden toimien onnistumisen takaamiseksi -
kenraali Finkelman korosti tarvetta pysyä alati valmiina.
On tärkeää valmistautua huolellisesti, -
arvioida tilannetta tarkasti, päättäväisesti ja ammattimaisesti, -
muuttua, kun sille on tarvetta, toimia päättäväisesti ja rohkeasti -
ja yllätettynäkin päästä takaisin tilanteen herraksi ja voittaa.
Tänään IDF toimii operatiivisesti joka hetki kaikilla sektoreilla, -
kaikissa suunnissa ja niin kaukana kuin tarvitsee.
Intensiivisiä toimia tehdään nopealla tahdilla ja jatkuvasti oppien,-
ja IDF tekee sen luovasti, päättäväisesti ja rohkeasti.
Monet toimemme ovat salaisia -
ja ylittävät liioittelematta kaikki kuvitelmat.
On hyvä, että israelilaiset eivät tiedä kaikesta, valitettavasti.
IDF:n operatiiviselle divisioonalle kuuluu operatiivinen valmius sotaan.
Sen uusi komentaja korosti IDF:n kohtaavan lukuisia vihollisia -
ja kertoi luottavansa Israelin kykyyn kestää kaikkia haasteita.
Kohtaamme monenlaisia haasteita.
Sodan sektorilla monet tahot pyrkivät vahingoittamaan meitä, -
ovatpa he lähialueella tai kaukana.
Israelin kohtaamista vaaroista yksi voitaneen poistaa lähitulevaisuudessa.
Israel ja Libanon näyttävät saavuttaneen viimeiset vaiheet -
sopimusneuvotteluissa maiden välisistä merirajoista.
Viikonlopun aikana Israel ja Libanon saivat USA:n välittäjältä -
sopimusehdotuksen merirajoista.
Keskustelemme viimeisistä yksityiskohdista, -
mutta emme vielä voi juhlia valmista sopimusta.
Olemme alusta asti vaatineet ehdotukseen turvatakuita -
turvallisuus- ja talousintresseistämme.
Odotettu sopimus on sytyttänyt Israelissa poliittisen roihun -
siirtymähallituksen toimivallasta allekirjoittaa sen luokan sopimus -
vain viikkoja ennen vaaleja.
Opposition puheenjohtaja Benjamin Netanjahu ryöpytti siirtymähallitusta -
"Lapidin nöyryyttävästä alistumisesta" -
Hizbollahin pääsihteeri Hassan Nasrallahin uhkauksiin.
Netanjahu ilmoitti, että jos hänet valitaan pääministeriksi, -
hänen hallituksensa ei pitäisi sopimusehtoja sitovina.
Pääministeri Jair Lapid ja puolustus- ministeri Benny Gantz vakuuttivat, -
että USA:n erikoislähettiläs Amos Hochsteinin sopimusluonnos -
täyttää kaikki Israelin esittämät turvallisuusnäkökohdat.
Israel on yli 10 vuotta pyrkinyt tähän sopimukseen.
Pohjoisen turvallisuus vahvistuu.
Karish-kenttä pääsee tuottamaan maakaasua.
Raha virtaa valtiolle, ja energiaomavaraisuutemme turvataan.
Sopimus vahvistaa turvallisuutta ja taloutta.
Lapid kertoi huomioista eilen kabinetin viikkokokouksen alussa.
Hän korosti, että sopimus keventäisi Libanonin riippuvuutta Iranista, -
koska Israel ei estäisi Libanonia hyötymästä luonnonvaroistaan.
Emme vastusta Libanonin kaasukenttien kehittämistä, -
mistä saamme ansaitsemamme osuuden.
Kaasu vähentää Libanonin riippuvuutta Iranista, -
hillitsee Hizbollahia ja edistää vakautta.
Vaikka vaalit ovat tulossa alle kuukauden kuluttua -
ja vaikka oppositio kritisoi asiaa voimakkaasti, -
pääministeri Lapid painotti, että sopimuksesta äänestettäisiin -
ennen parlamentaarista ratifiointia.
Libanonissa Hizbollahin pääsihteeri Hassan Nasrallah toivoi, -
että sopimus saavutettaisiin pian.
Sitten merirajoista sekä öljy- ja kaasukentistä.
Kuukausien poliittisen ja median kovan uurastuksen ansiosta -
olemme tänään saaneet todistaa median kautta, -
että kolme presidenttiä ovat saaneet välittäjältä virallisesti -
kirjallisen asiakirjan sopimusehdotuksesta.
Tämä on erittäin tärkeä askel.
Lähipäivät ovat kriittisen tärkeitä.
Lähipäivinä selviää, miten Libanonin valtio vastaa -
ja mihin suuntaan asiat etenevät.
Me omasta puolestamme toivomme tälle hyvää päätöstä, jos Allah suo.
Nasrallah, joka esitti nämä huomiot salaisesta bunkkerista Beirutissa, -
kertoi tästä toivosta vannottuaan iskevänsä Israeliin, -
jos Israel poraisi kaasua rannikon Karish-porauslautalta -
ennen kuin myös Libanonia hyödyttävä sopimus on solmittu.
Sitten Iraniin. Iranin korkein johtaja, ajatollah Ali Khamenei julisti, -
että USA ja Israel ovat rahoittaneet ja suunnitelleet Iranin laajat mellakat.
Sanon selkeästi, -
että mellakat ja epävarmuus on amerikkalaisten -
ja vallan kaapanneen väärän sionistihallinnon suunnitelmaa.
Mukana on niitä, jotka ottavat heiltä palkan.
Mukana on myös petturi-iranilaisia, -
jotka ovat auttaneet heitä.
Julkeita valheita ja perusteettomia juonia lateleva ajatollah Khamenei -
yrittää vakuuttaa ääri-islamilaiset seuraajansa hallinnon hyvyydestä.
Hän väitti jopa, että koko maan laajuiset protestit eivät johdu -
Masha Aminin murhasta vaan Iranin islamilaisuuden vastaisesta taistelusta.
Taistelu ei koske nuoren tytön kuolemaa.
Se ei koske hijabia -
eikä edes sopimatonta hijabia.
Monet niistä, jotka eivät käytä kunnollista hijabia, -
kuuluvat Iranin vakaviin kannattajiin ja osallistuvat erilaisiin tapahtumiin.
Kysymys koskee islamilaisen Iranin itsenäisyyttä, -
asemaa, vahvistumista ja auktoriteettia.
Kiitos seurasta!
TV7 Israel toimii lahjoitusten varassa. Jos tuotantomme on siunannut sinua, -
pyydämme harkitsemaan lahjoittamista, -
mikä mahdollistaa toimintamme jatkumisen.
Kannustan rukoilemaan vainottujen veljiemme ja sisariemme puolesta.
Rukoillaan rauhaa Jerusalemille ja pelastusta Israelille.
Olen Jonathan Hessen. Siunattua viikkoa! Huomiseen.
Suomennos: Maija Tuukkanen